Taua Lona Tasi a le Lalolagi

O le Taua Lona Tasi a le Lalolagi (Igilisi: First World War, World War I, Great War, WWI) o se taua tele na a'afia ai le lalolagi mai le 28 Iulai 1914, se'ia o'o i le 11 Novema 1918. O lea taua sa tupu i le va o le Au So'ofa'atasi (Igilisi: Allied Powers) ma le Au Tutonu (Igilisi: Central Powers). O le to'atele o fetauia'ina sa tupu i Europa, ae sa lavea fo'i nisi pitonu'u a le lalolagi. E manatua lea taua i le saua o faiga tau, fa'avaeina o uupega malosi, ma le fasioti tagata. E tusa ma le 10 miliona fitafita sa maliu, fa'aopoopo ma le 10 miliona tagata lautele.

O mafuaaga a le WWI e aofia ai le malosi o Siamani ma le vaivai o Otomani, o ia mea sa fa'alavelave ai le paleni o atunu'u tele. O lesi mafuaaga o le tauvaga i faiga tupe o lena malosia i alamanuia ma le fa'akoloneina o le lalolagi. O vavesi ia sa i'u i le taua, talu ai le fasioti o le ta'ita'i o Auselia e le tagata mai Serbia. Sa tu'ua'i e Auselia lea atunu'u ma folafola le amata o taua i le 28 Iulai 1914. E le'i umi ae fa'agaoi feagaiga o isi atunu'u ma fa'avaeina le Au So'ofa'atasi ma le Au Tutotonu.

O fuafuaga a ia autau o le  fa'ataunu'uina vave le faiaina o lesi auauna.  Ae sa taofi osofa'ina i le Setema 1914. Mai lea taimi sa tumau laina o tau i totonu o Europa. Sa taumafai e vaega ia e una'i i luma latou fitafita, ae leai se aoga. I le 1915 sa auai Italia, Bulgaria, Romania, Eleni, ma isi atunu'u.

I le Aperila 1917, sa auai Amerika i le itu o le Au So'ofa'atasi, talu ai fa'apapomuina o latou va'a lautele e Siamani. I le Oketopa sa fouvale tagata a Rusia ma ave'eseina le latou malo, ona fa'afilemuina le latou va ma le Au Tutotonu i le Mati 1918. I le na masina sa taumafai se osofa'ina tele o Siamani, ae na lelava ma vaivai latou fitafita. I le Aukuso sa malepeina le laina o le Au Tutotonu. Sa fouvale fo'i tagata o Siamani ma to'ilalo ai le Kaisa i le 9 Novema. Sa taofi faiga o taua i le 11 Novema.

Mai le 1919-1920 sa faia fono tetele mo le fa'afilemuina o le Taua. Sa tu'uina fa'asala malosi mo le Au Tutotonu, aemaise Siamani, o lena vavaeina ona fenua, fa'atapula'a ona fitafita, ma tu'uina le sala tupe tele. O fono ia sa vavaeina fo'i atunu'u fou e pei o Polani, Finelani, Sekisolovakia ma Iukosalavia. I le i'una o ia fonotaga sa fausia le Fono a Atunu'u (Igilisi: League of Nations) e puipui ai le filemu. Sa vaivai lea kulupu e taofi malosiaga o Siamani, ma i'u ai i le Taua Lona Lua a le Lalolagi (WWII).
Category:Taua
Category:Taua Lona Tasi a le Lalolagi
Category:Taua i totonu o Europa
Category:Taua i totonu o le Pasefika
Category:Taua i totonu o Aferika
Category:Taua i totonu o Asia